የኢትዮጵያ አየር መንገድ አውሮፕላን በቴክኒክ ችግር ምክንያት ተመልሶ አረፈ።
ንብረትነቱ የኢትዮጵያ አየር መንገድ የሆነ አውሮፕላን ከሴኔጋል – ዳካር ወደ አዲስ አበባ ለመብረር ሙከራ ቢያደርግም በቴክኒክ ችግር ምክንያት ተመልሶ ማረፉ ተሰምቷል።ቦይንግ 767 የተሰኘው አውሮፕላን በአንደኛው የሞተሩ ክፍል የእሳት አደጋ በመከሰቱ ነው ዛሬ ከደቂቃዎች በፊት ተመልሶ ዳካር አውሮፕላን ማረፊያ ላይ እንዲያርፍ የተደረገው።አውሮፕላኑ 90 መንገደኞችን እና የጉዞ አባላትን አሳፍሮ እንደነበር እና በሰው ህይዎት ላይ ጉዳት አለመድረሱም ተዘግቧል።የሴኔጋል አየር መንገድ ቃል አቀባይ ቲዴን ታምባ እንደተናገሩት የአውሮፕላን አብራሪው የቴክኒክ ችግር እንዳጋጠመው ለዳካር አውሮፕላን ማረፊያ የበረራ ደኅንነት ሠራተኞች መግለጹን ተከትሎ ነው ተመልሶ እንዲያርፍ የተደረገው።ምንጭ፦ አጃንስ ፍራንስ ፕረስ እና ዴይሊ ስታርበአስማማው በቀለ